CONTRACT DE DARE ÎN ADMINISTRARE

 În temeiul HCL nr. ____din__________ privind darea în administrare către Liceul Tehnologic Crucea  a unor imobile ,s-a încheiat prezentul contract de dare în administrare:
I. PĂRŢILE CONTRACTANTE 
Comuna Crucea , cu sediul în sat Cruceai, Șoseaua Constanței nr.45, comuna Crucea, județul Constanța, C.U.I. 7276918, prin reprezentant legal, primar, Tudorache Iulian , în calitate de proprietar, pe de o parte, 
şi 
Liceul Tehnologic Crucea  cu sediul în localitatea Crucea, comuna Crucea , județul Constanța reprezentată prin director Dincă Mariana , în calitate de administrator, pe de altă parte,

II. OBIECTUL CONTRACTULUI DE ADMINISTRARE
 Art.1. Obiectul contractului de administrare îl constituie administrarea următoarelor bunuri imobile identificate în anexa ce face parte integrantă din prezentul contract .

III. TERMENUL 
Art.2. Termenul administrării este pe durata derulării activităţii de învăţământ al unităţii şcolare. 

IV. DREPTURILE PĂRŢILOR
 Drepturile proprietarului:
 Art.3. (1) Să inspecteze bunurile administrate și și să verifice modul de utilizare al acestora.
 (2) Să verifice, în perioada derulării contractului de administrare, modul în care se respectă condiţiile şi clauzele acestuia de către administrator. 
(3) Proprietarul are dreptul să modifice în mod unilateral partea reglementată a contractului, din motive excepţionale legate de interesul naţional sau local. 
Drepturile administratorului: 
Art.4. (1) Administratorul are dreptul de a exploata în mod direct, pe riscul şi pe răspunderea sa, bunurile ce fac obiectul contractului de administrare, ca un bun proprietar. 
(2) Administratorul va exercita posesia și folosința asupra bunurilor preluate, în condițiile legii. 

V. OBLIGAŢIILE PĂRŢILOR
 Obligaţiile proprietarului 
Art. 5. Să nu îl tulbure pe administrator în execiţiul drepturilor rezultate din prezentul contract. 
Obligaţiile administratorului
 Art.6. (1) Să asigure exploatarea eficace, în regim de continuitate şi permanenţă a bunurilor care fac obiectul administrării.
 (2) Să despăgubească potrivit legii pentru pagubele pricinuite ca urmare a întreţinerii necorespunzătoare a bunului administrat.
 (3) Să exploateze în mod direct bunurile care fac obiectului administrării și să ia toate măsurile necesare pentru avizarea funcţionării unităţii de învăţământ.
 (4) Să respecte condiţiile impuse de natura bunurilor (condiţii de siguranţă în exploatare , protecţia mediului, protecţia muncii, condiţii privind folosirea şi conservarea patrimoniului etc.)
 (5) Pentru bunurile imobile date spre administrare, orice lucrări de modernizare şi consolidare se efectuează numai cu acordul sau avizul prealabil al Consiliului Local al Comunei Crucea. 
(6) Lucrările executate se vor recepţiona cu proces verbal de calitate şi termene de garanţie de către Consiliul Local Crucea.
 (7) La încetarea contractului de administrare, administratorul este obligat să restituie proprietarului, în deplină proprietate bunurile administrate în mod gratuit şi libere de orice sarcini, inclusiv investiţiile realizate. 
(8) Administratorul este obligat să continuie exploatarea bunului în noile condiţii stabilite de proprietar, în mod unilateral. 
(9) În cazul în care administratorul sesizează existenţa sau posibilitatea existenţei unei cauze de natură să conducă la imposibilitatea realizării activităţii proprii va notifica de îndată acest fapt proprietarului în vederea luării măsurilor care se impun pentru asigurarea continuităţii activităţii.
 (10) La încetarea contractului de administrare din alte cauze decât ajungerea la termen, excluzând forţa majoră şi cazul fortuit, administratorul este obligat să asigure continuitatea administrării bunului în condiţiile stipulate în contract, până la preluarea acestora de către proprietar. 

VI. RĂSPUNDEREA CONTRACTUALĂ 
Art.7. Nerespectarea de către părţile contractuale a obligaţiilor cuprinse în prezentul contract de administrare atrage răspunderea contractuală a părţii în culpă. Dacă penalităţilc nu acoperă paguba, se vor plăti în completare daune-interese. 

VII. LITIIGII 
Art.8. Litigiile de orice fel care decurg din executarea prezentului contract de administrare sunt de competenţa instanţei judecătoreşti de drept comun, dacă nu pot fi rezolvate pe cale amiabilă între părţi. 

VIII. DISPOZIŢII FINALE
 Art.9. Pe toată durata administrării cele două părţi se vor supune legislaţiei în vigoare din România. 
Art.10. Modificarea şi completarea contractului de administrare se poate face ori de câte ori va fi nevoie prin acte adiţionale, cu acordul părţilor în funcţie de necesitate şi de noi reglementări în materie. 

Contractul de administrare şi procesul verbal de predare - primire se întocmește în 2 (două) exemplare originale. 

